#### Príloha č. 3

#### Z M L U V A O D I E L O

podľa ustanovenia § 536 a nasl. zákona č. 513/1991 Zb. Obchodný zákonník

Návrh

#### Zmluvné strany:

**Objednávateľ:**

Obchodné meno: **Mestské kultúrne stredisko v Sabinove**

Sídlo: Janka Borodáča č. 18, 083 01 Sabinov

Štatutárny orgán: Mgr. Jozef Váhovský, riaditeľ

IČO: 00149683

DIČ: 2020711308

Bankové spojenie: VÚB, a.s., pobočka Sabinov

IBAN: SK81 0200 0000 0000 1163 2572

Telefón: 0905 275 990

e-mail: riaditel@kulturnestredisko.sk

kontakt: Zuzana Hudáčová

 zuzana.hudacova@kulturnestredisko.sk, t.č. 0903 218 327

*(ďalej len „Objednávateľ“)*

**Zhotoviteľ:**

Obchodné meno: štatutárny orgán: sídlo:

IČO:

DIČ:

IČ DPH:

bankové spojenie: číslo účtu (IBAN):

.............................................................

...................................................................

...................................................................

...................................................................

...................................................................

...................................................................

...................................................................

...................................................................

zapísaná v Obchodnom registri Okresného súdu ................. oddiel ......, vložka č. ............

oprávnené osoby zastupujúce objednávateľa:

 *(ďalej len „Zhotoviteľ“)*

*(ďalej spoločne aj „Zmluvné strany“)*

uzatvárajú na základe vzájomne dosiahnutého konsenzu predovšetkým podľa ustanovenia § 536 a nasl. zákona č. 513/1991 Zb. Obchodný zákonník túto Zmluvu o dielo (ďalej len „**Zmluva**“):

### ÚVODNÉ USTANOVENIA

* 1. Táto zmluva je uzatvorená v nadväznosti na ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky s nízkou hodnotou, vyhlásená výzvou zo dňa 19.5.2021 Do predmetného postupu zadávania zákazky predložil súťažnú ponuku aj zhotoviteľ. Na základe vyhodnotenia súťažných ponúk predložených v rámci predmetného postupu zadávania zákazky zmluvné strany uzavretím tejto zmluvy o dielo prejavujú svoju vôľu dohodnúť podmienky a spôsob realizácie predmetu zákazky v zmysle vyhlásenej verejnej súťaže.
	2. Vzájomné vzťahy oboch zmluvných strán sa riadia ust. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), ust. zákona č. 343/2015

Z. z. o verejnom obstarávaní a o zmene a doplnení niektorých zákonov v znení neskorších

predpisov (ďalej len „zákon o verejnom obstarávaní“) a ďalšími zákonmi, ktoré upravujú oblasť predmetu tejto zmluvy.

### PREDMET ZMLUVY

* 1. Predmetom tejto Zmluvy je záväzok Zhotoviteľa vykonať pre Objednávateľa dielo spočívajúce v realizácii stavby:

## „Modernizácia interiéru mestskej knižnice“

(ďalej aj „dielo“), a to v súlade s ponukou Zhotoviteľa (Vyplnený Výkaz – Výmer) tvoriacej prílohu k tejto Zmluve a podmienkami, ktoré sú obsahom tejto Zmluvy o dielo. Dielo je špecifikované projektom stavby.

* 1. Ponuka Zhotoviteľa tvorí Prílohu č. 1 tejto Zmluvy a Zhotoviteľ potvrdzuje, že túto ponuku, vrátane kalkulácie ceny za dielo, vypracoval po dôkladnom oboznámení sa s projektovou dokumentáciou a s prihliadnutím na svoje odborné znalosti a vynaloženú odbornú starostlivosť potrebných pre kompletné zhotovenie, dokončenie a riadne odovzdanie diela, pričom Zhotoviteľ taktiež vyhlasuje, že predložená projektová dokumentácia je komplexná vo vzťahu k všetkým potrebným prácam a materiálom, ktoré majú byť použité pri vyhotovení diela.
	2. Dielom sa tiež rozumejú všetky prípravné práce a služby súvisiace s realizáciou predmetu plnenia Zhotoviteľa podľa tejto Zmluvy o dielo a jej príloh. V predmete Zmluvy sú tiež obsiahnuté všetky plnenia, ktoré nie sú výslovne uvedené v dokumentácii pre výber Zhotoviteľa diela, opise diela Objednávateľom alebo ostatných súčastiach Zmluvy o dielo, ale sú nevyhnutné na vykonanie diela podľa tejto Zmluvy, o ktorých Zhotoviteľ s prihliadnutím na vlastné odborné znalosti s vynaložením všetkej odbornej starostlivosti vedel alebo vedieť mal a mohol.
	3. Dielo bude spĺňať kvalitatívne a kvantitatívne požiadavky definované Objednávateľom, platnými normami STN a všeobecne záväznými právnymi predpismi. Všetky platné normy STN sa stávajú týmto ustanovením záväzné pre zhotovenie diela podľa tejto Zmluvy o dielo.
	4. Predmet diela je obsiahnutý v podkladoch pre vypracovanie ponuky Zhotoviteľa a projektovej dokumentácii stavby.
	5. Dielo bude Objednávateľovi odovzdané k termínu dokončenia diela, tak ako je nižšie v Zmluve uvedené.
	6. Zhotoviteľ vykoná a dokončí práce v súlade so Zmluvou (Zmluvnými dokumentmi). Zhotoviteľ zaisťuje všetky ďalšie plnenia, ktoré sú nevyhnutné pre dokončenie diela, ako je to definované v Zmluvných dokumentoch.
	7. Zhotoviteľ vyhlasuje, že činnosti, ku ktorým sa podľa tejto Zmluvy zaviazal, spadajú do jeho predmetu podnikania, pre túto prácu je plne kvalifikovaný, vykoná ju samostatne, pod vlastným menom, na vlastnú zodpovednosť, za účelom dosiahnutia zisku; disponuje zamestnancami v potrebnom počte a kvalifikačnej skladbe, a to nielen pri výkone prác, ale aj pri používaní vlastného pracovného zariadenia, používaní vlastných strojov a pod.

### DOBA PLNENIA

* 1. Zhotoviteľ sa zaväzuje vykonať dielo a odovzdať ho Objednávateľovi v týchto termínoch:
		1. termín začatia vykonávania diela (začiatok realizácie prác)– do 10 dní po odovzdaní a prevzatí staveniska
		2. termín odovzdania diela – **najneskôr do 5 mesiacov od podpisu zmluvy o dielo.**
	2. Dielo bude vykonávané v termínoch podľa predchádzajúceho odseku Zmluvy. Jednotlivý termín sa považuje za splnený, ak sú dokončené všetky práce, a to v kvalite podľa tejto Zmluvy.

### CENA DIELA – PLATENIE

* 1. Objednávateľ a Zhotoviteľ sa dohodli, že cena Diela je dojednaná v súlade so zákonom č. 18/1996

Z.z. o cenách v znení neskorších zmien a dodatkov a v zmysle Prílohy č. 22 výmeru MF SR č. R- 1/1996 ako cena maximálna.

* 1. Objednávateľ sa zaväzuje uhradiť Zhotoviteľovi dohodnutú cenu za dielo vo výške:

#### cena za dielo bez DPH EUR DPH 20 % EUR

**cena za dielo s DPH EUR**

Cena je stanovená ako pevná a konečná.

* 1. Kalkulácia ceny je uvedená v ponuke Zhotoviteľa zo dňa , ktorá je neoddeliteľnou

súčasťou tejto Zmluvy ako jej Príloha č. 1.

Zhotoviteľ sa zaväzuje realizovať dielo tak, aby dohodnutá cena nebola prekročená.

* 1. Dohodnutá cena diela zahŕňa náklady Zhotoviteľa súvisiace s realizáciou diela, najmä náklady na všetky činnosti potrebné pre riadne zhotovenie diela.
	2. Cena diela je platná po celú dobu vykonávania diela až do jeho ukončenia, ak nedôjde medzi stranami k inej dohode. Na výšku ceny diela nemá vplyv, že táto cena bola dohodnutá na základe jej rozpočtu alebo kalkulácie, ktorá je uvedená v ponuke Zhotoviteľa. Zhotoviteľ nemá nárok na zvýšenie ceny diela z titulu vzniku potreby realizácie činností, ktoré neboli zahrnuté do ním spracovaného rozpočtu v čase uzavretia Zmluvy, ktorých potreba však vyplýva z technickej – projektovej dokumentácie predloženej Objednávateľom Zhotoviteľovi pre vypracovanie jeho ponuky.
	3. Zmluvné strany sa dohodli, že zhotoviteľ bude fakturovať dodávku a vykonané práce podľa jednotlivých položiek rozpočtu. Objednávateľ a zhotoviteľ sa dohodli, že zhotoviteľ ku dňu podpísania zmluvy vyhotoví predfaktúru vo výške 50 % zmluvnej ceny s DPH. Po prijatí platby za predfaktúru zhotoviteľ vystaví daňový doklad k prijatej platbe. Splatnosť predfaktúry je 3 dni odo dňa jej vystavenia a doručenia objednávateľovi. Po zhotovení diela zhotoviteľ vystaví konečnú, vyúčtovaciu faktúru, ktorej splatnosť je 10 dní.
	4. Faktúra bude uhradená Zhotoviteľovi len vtedy, ak bude vyhotovená v zmysle platných daňových predpisov a ak dodávateľ doloží pri konečnej faktúre aj protokol o odovzdaní stavby podpísaný zodpovednou osobou Objednávateľa.
	5. Pri nedodržaní termínu splatnosti ceny alebo iného peňažného záväzku Objednávateľa zavinením Objednávateľa, sa Objednávateľ zaväzuje uhradiť Poskytovateľovi úrok z omeškania vo výške 0,02 % z dlžnej sumy za každý deň omeškania.

### ZMENY DIELA, VLASTNÍCTVO, ODOVZDANIE A PREVZATIE DIELA

* 1. V prípade Objednávateľom požadovaných dodatočných výkonov, u ktorých sa Zhotoviteľ bude domnievať, že mu z nich vzniknú voči Objednávateľovi ďalšie nároky na plnenie nad rámec dohodnutej ceny za dielo a/alebo na zmenu termínu dokončenia stavby a/alebo termínov realizácie diela, alebo v prípadne iných nárokov, Zhotoviteľ písomne oboznámi Objednávateľovi najneskôr 15 kalendárnych dní pred začatím prác spojených so zmenou dohodnutého plnenia s týmito svojimi ďalšími nárokmi, ktoré mu zmenou dohodnutého plnenia vzniknú. Uskutočnenie takýchto zmien je možné len po podpísaní Dodatku k zmluve oboma zmluvnými stranami.
	2. Od okamihu prevzatia staveniska od Objednávateľa až do dňa protokolárneho odovzdania diela, zodpovedá Zhotoviteľ za škody na diele.
	3. Vlastníkom všetkých vecí, ktoré zhotoviteľ zaobstaral k zhotoveniu diela, je do doby ich zabudovania do diela Zhotoviteľ. Zhotoviteľ nesie zodpovednosť za škodu ako na zhotovovanom diele, tak na veciach k jeho zhotoveniu zaobstaraných až do okamihu riadneho odovzdania diela Objednávateľovi.
	4. Dňom podpísania protokolu o odovzdaní a prevzatí diela predchádza nebezpečenstvo vzniku škody na ňom na Objednávateľa.
	5. Zmluvné strany sa dohodli na tom, že každá povinnosť uložená Zhotoviteľovi touto zmluvou alebo na jej základe sa považuje za podstatnú, čo Zhotoviteľ berie na vedomie a nemá voči tomu žiadne výhrady.
	6. Objednávateľ prevezme dielo dokončené v súlade s touto zmluvou od Zhotoviteľa písomným protokolom o odovzdaní a prevzatí diela, ktorého návrh pripraví zhotoviteľ. Protokol bude podpísaný štatutárnymi zástupcami, alebo nimi poverenými zástupcami.
	7. V prípade, ak Objednávateľ odmietne prevziať dielo alebo neposkytne na prevzatie diela potrebnú súčinnosť v tom zmysle, že na výzvu Zhotoviteľa zaslanú Objednávateľovi v súlade s ustanoveniami tejto zmluvy, nebude žiadnym spôsobom reagovať alebo že protokol o odovzdaní a prevzatí diela odmietne podpísať, bude dielo považované za odovzdané v súlade s touto zmluvou a Zhotoviteľ je zároveň oprávnený od tejto zmluvy odstúpiť.
	8. Objednávateľ prevezme dielo len v prípade, že bude zhotovené podľa záväzných noriem a predpisov tak, aby slúžili k určenému účelu, bez vád a nedorobkov. Výskyt vád a nedorobkov na diele, nepredstavujúcich prekážku užívania diela, nepredstavuje podľa tejto zmluvy dôvod pre odmietnutie odovzdania a prevzatia diela, ak sa zhotoviteľ zaviaže ich odstrániť v primeranej lehote.
	9. Za deň odovzdania diela sa rozumie deň podpisu protokolu o odovzdávaní a prevzatí diela.
	10. Zhotoviteľ je povinný po odovzdaní diela usporiadať zvyšný materiál na stavenisku tak, aby dielo mohlo byť riadne užívané, resp. na ňom pokračovať ďalšie práce, pričom stavenisko je povinný vypratať do 5 dní odo dňa odovzdania a prevzatia diela.

### KVALITA, ZÁRUKA A ZODPOVEDNOSŤ ZA VADY

* 1. Zhotoviteľ umožní Objednávateľovi vykonať kontrolu vykonávania predmetu Zmluvy a to kedykoľvek v priebehu jeho realizácie a v požadovanom rozsahu. Za Objednávateľa oprávneným na vykonávanie kontroly realizácie diela je štatutár Mestského kultúrneho strediska v Sabinove Mgr. Jozef Váhovský.
	2. Zhotoviteľ zodpovedá za to, že zrealizovaný predmet Zmluvy bude spĺňať požiadavky na kvalitu podľa predloženej dokumentácie, pokynov Objednávateľa a platných noriem a jeho vyhotovenie bude zodpovedať platným právnym predpisom.
	3. Dĺžka záručnej doby na zrealizovaný predmet Zmluvy je **24 mesiacov** odo dňa prevzatia diela.

V prípade materiálov a výrobkov tvoriacich dielo, na ktoré poskytuje ich výrobca osobitnú záruku dlhšiu ako v prvej vete tohto ustanovenia, platí záručná doba v dĺžke uvedenej výrobcom týchto materiálov alebo výrobkov.

* 1. Zhotoviteľ je povinný pristúpiť k odstráneniu záručnej vady bez zbytočného odkladu a to najneskôr do 24 hodín pri vadách brániacich riadnej prevádzke diela a do troch dní pri vadách ostatných. Pri odstraňovaní záručnej vady, Zhotoviteľ je povinný postupovať v súlade s pokynmi Objednávateľa alebo vlastníka alebo správcu diela. Ak je predpokladaná doba odstránenia záručnej vady dlhšia ako 7 dní, je Zhotoviteľ povinný oznámiť túto skutočnosť písomne najneskôr v lehote 3 dní od obdržania reklamácie.
	2. Počas záručnej doby je Zhotoviteľ povinný na svoju zodpovednosť a náklady, t. j. bezplatne po obdržaní písomnej výzvy objednávateľa odstrániť všetky vady diela, za ktoré zodpovedá.
	3. V prípade výskytu vád alebo nedorobkov na časti diela, začína plynúť záručná lehota za ucelenú, samostatne funkčnú časť diela, na ktorej sa vyskytnú vady a nedorobky, až nasledujúci deň po odstránení poslednej vady a nedorobku. Po odstránení vady alebo nedorobku sú zmluvné strany povinné spísať protokol podpísaný obidvoma zmluvnými stranami.
	4. V prípade vadného plnenia je Zhotoviteľ povinný odstrániť tieto vady riadnym dokončením predmetu Zmluvy, jeho opravou v lehote dohodnutej stranami s prihliadnutím na povahu vád. Objednávateľ je ďalej oprávnený odstúpiť od Zmluvy, ak nebudú vady predmetu Zmluvy odstránené riadne a včas. Nárok Objednávateľa na náhradu škody a na zaplatenie zmluvnej pokuty tým ostáva nedotknutý.

### SANKCIE A ZODPOVEDNOSŤ ZA ŠKODU

* 1. Ak Zhotoviteľ poruší svoju povinnosť vyplývajúcu z tejto Zmluvy alebo zo zákona, je povinný nahradiť Objednávateľovi škodu tým spôsobenú bez ohľadu na povahu okolností, v dôsledku ktorých došlo k porušeniu povinností Zhotoviteľa.
	2. V prípade omeškania s plnením predmetu Zmluvy alebo jeho časti Zhotoviteľom oproti dojednaným lehotám v tejto Zmluve je Objednávateľ oprávnený uplatniť si voči Zhotoviteľovi zmluvnú pokutu vo výške 0,5 % denne z ceny Diela za každý deň omeškania.
	3. Ak nedodrží Zhotoviteľ termín odstránenia vád predmetu Zmluvy uplatnených počas realizácie predmetu Zmluvy – do jeho prevzatia, resp. do prevzatia jeho časti, uhradí Objednávateľovi zmluvnú pokutu vo výške 0,7 % denne z ceny Diela za každý deň omeškania, a to až do odstránenia vád diela, resp. jeho časti.
	4. Ak nedodrží Zhotoviteľ termín odstránenia vád reklamovaných Objednávateľom v záručnej dobe, zaväzuje sa uhradiť Objednávateľovi zmluvnú pokutu vo výške 0,9 % z ceny reklamovaného diela za každý deň omeškania, a to až do odstránenia vád diela, resp. jeho časti.
	5. V prípade omeškania Zhotoviteľa s odovzdaním dokladov alebo s Objednávateľom požadovaným poskytnutím súčinnosti, je Objednávateľ oprávnený uplatniť si voči Zhotoviteľovi zmluvnú pokutu vo výške 0,5 % z ceny diela za každý deň omeškania, a to až do odovzdania dokladov alebo poskytnutia súčinnosti.
	6. Objednávateľ má tiež právo požadovať od zhotoviteľa zmluvnú pokutu vo výške 1000,- EUR za každé jednotlivé porušenie povinnosti zhotoviteľa podľa tejto zmluvy.
	7. Objednávateľ je oprávnený vo vzťahu k vyúčtovanej zmluvnej pokute započítať jednostranným úkonom oprávnené splatné i nesplatné pohľadávky Zhotoviteľa voči Objednávateľovi.
	8. Zaplatenie zmluvných pokút dojednaných v tejto Zmluve nezbavuje Zhotoviteľa povinnosti splniť svoje záväzky zabezpečené zmluvnou pokutou.

### OSOBITNÉ USTANOVENIA

* 1. Zhotoviteľ sa zaväzuje riadiť sa pri vykonávaní diela pokynmi Objednávateľa.

Objednávateľ je oprávnený zasiahnuť pri neplnení ktoréhokoľvek plnenia zo strany Zhotoviteľa, a to na náklady Zhotoviteľa. Rozumie sa tým predovšetkým, že môže dať príkaz na prerušenie prác najmä v prípade, keď je predmet Zmluvy realizovaný nekvalitne, v rozpore s pravidlami určenými touto Zmluvou, spôsobom, ktorý ohrozuje alebo môže ohrozovať život a zdravie alebo spôsobom, ktorým vznikajú alebo hrozia škody na majetku alebo v prípade, ak je zásadným spôsobom ohrozená kvalita predmetu Zmluvy ako celku, ak neodsúhlasí nekvalitne vykonané plnenia podľa tejto Zmluvy. V tomto prípade je Objednávateľ oprávnený sám alebo prostredníctvom tretej osoby zrealizovať niektoré časti plnenia predmetu Zmluvy. Takýmto zásahom Objednávateľa nie je dotknutá zodpovednosť Zhotoviteľa za zrealizovanie predmetu Zmluvy včas, v predpísanej kvalite a so všetkými náležitosťami. Rovnako nezaniká ani záruka Poskytovateľa za kvalitu predmetu Zmluvy ako celku a nie sú dotknuté ani akékoľvek jeho záväzky a povinnosti vyplývajúce z tejto Zmluvy.

* 1. Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
	2. Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
	3. Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a Zmluvné strany sa zaväzujú pokračovať v spolupráci tak, aby zabezpečili riadne plnenie Zmluvy.
	4. Pokiaľ v tejto Zmluve nie je uvedené inak, všetky oznámenia alebo iná komunikácia podľa alebo v súvislosti s touto Zmluvou (ďalej len ,,oznámenie“) musí byť vyhotovená písomne a doručovaná druhej Zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje Zmluvných strán uvedené v záhlaví tejto Zmluvy. Za deň alebo čas doručenia oznámenia sa považuje:
		1. ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou Zmluvnou stranou. Oznámenie sa považuje za doručené prijímajúcej Zmluvnej strane aj okamihom vrátenia zásielky odosielajúcej Zmluvnej strane z dôvodu ,,adresát neznámy“, ,,zásielka neprevzatá v odbernej lehote“, ,,adresát nezastihnutý“,

,,adresát požiadal o doposielanie“, alebo z akéhokoľvek iného dôvodu.

* + 1. ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou.
		2. ak sa doručuje osobne, deň alebo čas prijatia oznámenia prijímajúcou Zmluvnou stranou,
		3. ak sa doručuje faxom, deň alebo čas uvedený na potvrdení vydanom faxovým zariadením odosielajúcej Zmluvnej strany o úspešnom prenose faxovej správy prijímajúcej Zmluvnej strane.
	1. Zhotoviteľ je povinný písomne oznamovať Objednávateľovi každú zmenu jeho identifikačných údajov uvedených v záhlaví tejto Zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si Zhotoviteľ povinnosť podľa tohto odseku Zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie podľa tejto Zmluvy, Zhotoviteľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy a za to, že nastali účinky náhradného doručenia podľa tejto Zmluvy.
	2. Zhotoviteľ nie je oprávnený započítať svoje pohľadávky voči pohľadávkam Objednávateľa bez jeho písomného súhlasu.
	3. Zhotoviteľ zodpovedá v plnom rozsahu za protipožiarnu ochranu diela a zaväzuje sa počas vykonania diela vykonať potrebné opatrenia na zabránenie vzniku požiaru, resp. inej havárie v zmysle platných právnych predpisov.
	4. Zhotoviteľ je povinný, dodržiavať BOZP a Smernice Požiarnej ochrany, zabezpečovanie a plnenie úloh na úseku BOZP v zmysle Zákona č. 124/2006 Z.z. o bezpečnosti a ochrane zdravia pri práci a zmene a doplnení niektorých zákonov v platnom znení a Smernice Požiarnej ochrany v znení Zákona č. 314/2001 Z.z. o ochrane pred požiarmi v znení neskorších predpisov na odovzdanom stavenisku a v jeho bezprostrednom okolí. Zhotoviteľ sa zaväzuje, že bude rešpektovať charakter diela, čo predpokladá v plnej miere rešpektovanie podmienok vyplývajúcich z Vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
	5. Zhotoviteľ zabezpečí a zodpovedá za bezpečnosť a ochranu zdravia svojich zamestnancov, svojich subdodávateľov ako aj osôb, ktoré sa v mieste plnenia diela ako staveniska nachádzajú. Zhotoviteľ je povinný zaradiť na vykonanie diela len osoby odborne spôsobilé a zaškolené podľa platných predpisov BOZP a požiarnej ochrany. Zhotoviteľ je povinný preverovať ich znalosti a sústavne zabezpečovať kontrolu dodržiavania príslušných predpisov V záujme bezpečnosti a ochrany zdravia pri práci a požiarnej ochrany je najmä povinnosťou:
* dodržiavať právne predpisy na zaistenie bezpečnosti a ochrany zdravia pri práci a ostatné právne predpisy a pokyny na zaistenie bezpečnosti a ochrany zdravia pri práci,
* dodržiavať zásady bezpečného správania sa na stavenisku,
* dodržiavať určené pracovné postupy,
* nepoužívať alkoholické nápoje a neužívať iné omamné prostriedky v pracovnom čase a nenastupovať pod ich vplyvom do práce,
* dodržiavať zákaz fajčenia na stavenisku,
* oznamovať svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovať sa na ich odstraňovaní,
* konať tak, aby svojou činnosťou neohrozovali ostatné osoby nachádzajúce sa na stavenisku.
	1. Zhotoviteľ zodpovedá za akékoľvek poškodenie, zničenie a stratu materiálu určeného na zhotovenie diela, za prípadné zranenie alebo usmrtenie osôb a za všetky škody vzniknuté haváriou, ku ktorým dôjde počas, alebo v dôsledku vykonania prác v rámci tejto zmluvy, resp. jej jednotlivých dodatkov.
	2. Zhotoviteľ zodpovedá v plnom rozsahu za škodu na majetku Objednávateľa, ktorú spôsobí v súvislosti s plnením predmetu tejto zmluvy.
	3. Zhotoviteľ odstráni na vlastné náklady odpady, ktoré sú výsledkom jeho činnosti pri realizácii diel.
	4. Zhotoviteľ je povinný zabezpečiť na vlastné náklady dopravu a skladovanie všetkých stavebných materiálov, hmôt a výrobkov a ich presun zo skladu na stavenisko.
	5. Objednávateľ vyhlasuje, že na stavbe bude vykonávať počas celej doby realizácie diela technický dozor: Ing. arch. Ivana Karľová (ďalej aj „zástupca objednávateľa“) .
	6. Ak oprávnené osoby zistia počas kontroly vady, odchýlky alebo zmeny, a to bez predchádzajúceho odsúhlasenia zmien, alebo že Zhotoviteľ, resp. a jeho subdodávatelia nevykonali dielo náležite a odborne, je Zhotoviteľ na základe písomného upozornenia Objednávateľa povinný vady a nedostatky ihneď odstrániť na svoje náklady.

### TRVANIE ZMLUVNÉHO VZŤAHU

* 1. Objednávateľ je oprávnený odstúpiť od tejto zmluvy v prípade ak:
1. Zhotoviteľ bezdôvodne neprevzal stavenisko,
2. Zhotoviteľ sa dostal do omeškania s vykonaním diela o viac ako 30 dní,
3. Zhotoviteľ nedodržuje technologické postupy a neplní kvalitatívno-technické parametre a podmienky zhotovenia diela, ktoré boli stanovené touto zmluvou, všeobecne záväznými právnymi predpismi a technickými normami,
4. Zhotoviteľ nezačne, preruší alebo zastaví vykonávanie diela z iných dôvodov ako dôvodov na strane Objednávateľa alebo z dôvodov výskytu okolnosti vyššej moci,
5. Zhotoviteľ je v likvidácii, voči Zhotoviteľovi bolo začaté konkurzné konanie alebo reštrukturalizačné konanie,
6. poruší akúkoľvek povinnosť podľa tejto zmluvy, ktorá sa považuje za podstatnú.
	1. Odstúpenie od zmluvy nadobúda účinnosť dňom jeho doručenia druhej zmluvnej strane. Odstúpenie od zmluvy musí obsahovať presné vymedzenie dôvodu odstúpenia od zmluvy v zmysle aktuálneho znenia Obchodného zákonníka.
	2. Po odstúpení od zmluvy je Zhotoviteľ povinný:
7. vykonať všetky potrebné opatrenia za účelom zabránenia škody hroziacej Objednávateľovi v súvislosti s ukončením realizácie diela Zhotoviteľom,
8. odovzdať Objednávateľovi všetky doklady súvisiace s dokončenou časťou diela, ako aj podklady, ktoré sú potrebné na dokončenie diela,
9. vypratať, opustiť a odovzdať Objednávateľovi stavenisko do piatich pracovných dní od účinnosti odstúpenia,
10. písomne informovať Objednávateľa o všetkých skutočnostiach nevyhnutných pre dokončenie diela.

### VŠEOBECNÉ A ZÁVEREČNÉ USTANOVENIA

* 1. Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takto neplatné alebo nevykonateľné ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
	2. Neoddeliteľnou súčasťou tejto Zmluvy o dielo sú tieto prílohy :
* Príloha č.1: rozpočet stavby na základe ponuky zhotoviteľa zo dňa ..........................
	1. Táto Zmluva je vyhotovená v štyroch rovnopisoch, z ktorých každá zo Zmluvných strán obdrží po dva rovnopisy.
	2. Akékoľvek zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami.
	3. Zmluvné strany vyhlasujú, že si text Zmluvy pozorne prečítali, ich obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene, alebo v zastúpení.
	4. Táto zmluva nadobúda platnosť dňom jej podpisu oboma zmluvnými stranami a účinnosť nasledujúci deň po jej zverejnení na stránke verejného obstarávateľa.
	5. Všetky informácie, vrátane listín a ostatnej dokumentácie týkajúcej sa tohto zmluvného vzťahu, sú považované obidvoma zmluvnými stranami za dôverné. S výnimkou informácií vyžiadaných tretími osobami, ktorých oprávnenie vyplýva z príslušných právnych predpisov a informácií oznámených právnym a ekonomickým poradcom, žiadna zo zmluvných strán nie je oprávnená použiť, alebo poskytnúť informácie o predmete diela, alebo jeho časti iným osobám bez predchádzajúceho písomného súhlasu druhej zmluvnej strany.
	6. Zmluvné strany berú na vedomie, že táto zmluva podlieha povinnému zverejneniu podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
	7. Práva a povinnosti zmluvných strán, ktoré nie sú výslovne upravené touto zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení slovenských právnych predpisov.
	8. Vzťahy a spory vzniknuté z tejto zmluvy sa riadia všeobecne záväznými právnymi predpismi. Strany sa zaväzujú riešiť prípadné spory vzniknuté z tejto zmluvy, vždy najskôr vzájomným jednaním.

V Sabinove dňa.............. V .......................... dňa............

 Za objednávateľa Za zhotoviteľa

Mgr. Jozef Váhovský ............................................